钦定古今图书集成/明伦汇编/氏族典/第281卷 > 《廖用贤尚友录》 > 汪应元
## 钦定古今图书集成/明伦汇编/氏族典/第281卷 > 《廖用贤尚友录》 > 汪应元

按《万姓统谱》：应元字节卿，歙人。绍定五年登第，调潭
州户曹。尝奉台檄出武冈之绥宁，会猺峒啸聚，从者
请避之，应元曰：“吾以王官奉王事，奈何为小寇所慑
乎？”即前往，召酋长以理谕之，皆服。淳祐间擢刑法科，
除大理评事，历太府丞，权刑部郎，议狱精审，迁摄太
常卿。后以直秘阁提点浙东刑狱，卒于官。